Article 110 (redactat d'acord amb la Llei orgànica 16/1994)
El Consell General del Poder Judicial, en l'àmbit de la seva competència i amb subordinació a les lleis, pot dictar reglaments de desenvolupament d'aquesta Llei per establir regulacions de caràcter secundari i auxiliar (...), especialment en les matèries següents:
h) Valoració com a mèrit preferent del coneixement de la llengua i dret propis de les comunitats autònomes en la provisió de places judicials en el territori de la comunitat respectiva.
DEL RÈGIM DELS JUTJATS I TRIBUNALS
Del mode de constituir-se els jutjats i els tribunals
Article 216 bis 3 (redactat d'acord amb la Llei orgànica 16/1994)
En el supòsit que hi hagi diversos peticionaris per a l'atorgament de la mateixa comissió de servei, la sala de govern corresponent, en proposar amb preferència el qui estimi més idoni, ha de valorar les circumstàncies següents:
d) El coneixement del dret o de la llengua i el dret substantiu propis de la comunitat autònoma on hagi de tenir lloc la comissió.
En totes les actuacions judicials, els jutges, els magistrats, els fiscals, els secretaris i els altres funcionaris de jutjats i tribunals, han d'usar el castellà, llengua oficial de l'Estat.
Els jutges, els magistrats, els fiscals, els secretaris i els altres funcionaris de jutjats i tribunals poden usar també la llengua oficial pròpia de la comunitat autònoma, si cap de les parts no s'hi oposa, al•legant-ne desconeixement, que li pugui produir indefensió.
Les parts, els seus representants i els qui els dirigeixin, i també els testimonis i els perits, poden utilitzar la llengua que també sigui oficial a la comunitat autònoma en el territori de la qual es facin les actuacions judicials, tant a les manifestacions orals com a les escrites.
4. (redactat d'acord amb la Llei orgànica 16/1994) Les actuacions judicials realitzades i els documents presentats en l'idioma oficial d'una comunitat autònoma tenen, sense necessitat de traducció al castellà, validesa i eficàcia plenes.
D'ofici s'ha de procedir a la traducció quan hagin de tenir efecte fora de la jurisdicció dels òrgans judicials situats a la comunitat autònoma, llevat de si es tracta de comunitats autònomes amb llengua oficial pròpia coincident.
També s'ha de traduir quan ho disposin les lleis o la instància de part que al•legui indefensió.
En les actuacions orals, el jutge o tribunal pot habilitar com a intèrpret qualsevol persona que conegui la llengua emprada, amb jurament o promesa previs d'aquella.
De la carrera judicial i de la provisió de destinacions
Article 313 (redactat d'acord amb la Llei orgànica 19/2003; abans preveia el còmput del mèrit lingüístic per als juristes de competència reconeguda, però actualment no conté cap previsió lingüística).
Per a la provisió de les places de president dels tribunals superiors de justícia i de les audiències en aquelles comunitats autònomes que gaudeixin de dret civil especial o foral, i també d'idioma oficial propi, el Consell General del Poder Judicial ha de valorar com a mèrit l'especialització d'aquests drets civil especial o foral i el coneixement de l'idioma propi de la comunitat.
Reglamentàriament s'han de determinar els criteris de valoració sobre el coneixement de l'idioma i del dret civil especial o foral de les esmentades comunitats autònomes, com a mèrit preferent en els concursos per a òrgans jurisdiccionals del seu territori.
Dels jutges en règim de provisió temporal
Article 431 (redactat d'acord amb la Llei orgànica 16/1994)
Quan s'autoritzi aquest règim de provisió, la sala de govern del tribunal superior de justícia ha d'anunciar concurs de totes les vacants a cobrir per aquest mitjà dins la comunitat autònoma, en què només hi poden prendre part els llicenciats en dret que sol•licitin una, diverses o totes les places convocades que compleixin els altres requisits exigits per l'ingrés a la carrera judicial, excepte els derivats de la jubilació per edat.
No pot ser proposat ni actuar com a jutge en règim de provisió temporal qui hagi arribat a l'edat de setanta-dos anys.
Tenen preferència els qui tinguin més mèrits d'acord amb el barem següent, sempre que no hi hagi altres circumstàncies que comportin una falta d'idoneïtat.
f) A les comunitats autònomes amb dret o amb llengua i drets propis llur coneixement s'ha de considerar com un mèrit.
Els mèrits anteriors han de ser valorats de manera que cap d'ells, per si sols, pugui superar la valoració conjunta d'altres dos.
LLIBRE V. DELS SECRETARIS JUDICIALS I DE L'OFICINA JUDICIAL
Del cos dels secretaris judicials
Article 450 (redactat d'acord amb la Llei orgànica 19/2003)
En aquelles comunitats autònomes que tinguin dret civil, foral o especial, i idioma oficial propis, se n'ha de valorar el coneixement com a mèrit.
DELS COSSOS DE FUNCIONARIS AL SERVEI
DE L'ADMINISTRACIÓ DE JUSTÍCIA I D'ALTRE PERSONAL
De l'oferta d'ocupació pública, ingrés i promoció professional
Article 483 (redactat d'acord amb la Llei orgànica 19/2003)
El contingut del temari, com també de les proves a realitzar són únics per a cada cos a tot el territori de l'Estat, llevat de les proves que es puguin establir per acreditar el coneixement de la llengua i del dret civil, foral o especial, propis de les comunitats autònomes amb competències assumides, que tenen caràcter optatiu i, en cap cas, són eliminatòries, i la puntuació obtinguda s'ha de tenir en compte d'acord amb el barem que s'estableixi, només als efectes d'adjudicació de destinació dins de la comunitat autònoma corresponent.
Article 530 (redactat d'acord amb la Llei orgànica 19/2003)
En les convocatòries per a llocs de treball de les comunitats autònomes amb competències assumides la llengua pròpia de les quals tingui caràcter oficial, se n'ha de valorar com a mèrit el coneixement oral i escrit.
En determinats llocs, es pot considerar requisit exigible per accedir-hi, quan de la naturalesa de les funcions a exercir es derivi aquesta exigència i s'estableixi així en les relacions de llocs de treball.
TÍTOL IX Responsabilitat disciplinària
Article 536 (redactat d'acord amb la Llei orgànica 19/2003)
Les faltes poden ser molt greus, greus i lleus.